જનકરાયે ખોટી માથાકૂટ ના કરી. વિઠ્ઠલ હવે રાજદૂતમાંથી બુલેટ પર આવી ગયો. ઘરમાં ફ્રિજ પણ આવી ગયું.વેફર્સ શીંગ અને ચેવડાના પેકેટ પણ રાખવા માંડ્યો. દેશીમાંથી ઇંગલિશ દારૂ વેચવા માંડ્યો. ઘરે જ માણસો પીવા આવવા લાગ્યાં. પોલીસ સાથે હપ્તો ગોઠવાઈ ગયો. આજુબાજુનાં સાત થી આઠ ગામનાં બુટલેગરોને વિઠ્ઠલ માલ સપ્લાય કરતો. બે ભાઠા જેવી મોટર પણ લઇ આવ્યો. રાત પડેને વિઠ્ઠલનો ધંધો શરુ થાય. વિઠ્ઠલ અને તેનો સાગરીત જીવણો બેય ગાડી લઈને દારૂની વહેંચણી કરે અને વિઠ્ઠલની વહુ ઘરે આવે એને આપે અને પાય. જમવાનું પણ મળી રહે ગામમાં થોડો ચણભણાટ થયો પણ સિંહ ને કોણ કહે કે તારું મો ગંધાય છે??